«Солтүстік Қазақстан облысы әкімдігінің ветеринария басқармасы» КММ, аудандар мен Петропавл қаласының ветеринариялық станциялары 
2026 жылдың 3-тоқсанында көрсеткен мемлекеттік қызметтер бойынша талдамалы анықтама

	«Солтүстік Қазақстан облысы әкімдігінің ветеринария басқармасы» КММ (бұдан әрі – Басқарма) «Ветеринария саласындағы қызметпен айналысу үшін лицензия беру» 1 мемлекеттік қызметін көрсетеді. Барлығы – 0 мемлекеттік қызмет көрсетілді, олар электрондық (толық автоматтандырылған) түрде «                Е-лицензиялау» мемлекеттік деректер базасы» ақпараттық жүйесі арқылы көрсетіледі.
	Аудандар мен Петропавл қаласының ветеринариялық станциялары жеке және заңды тұлғаларға мемлекеттік қызметтің 3 түрін көрсетеді: «Ветеринариялық анықтама беру», «Ветеринариялық паспорт беру» және «Ауыл шаруашылығы жануарлары туралы мәліметтерді өзектендіру (түзету)».
	«ҚР АШМ «E-AGRICULTURE» агроөнеркәсіптік кешен салаларын басқарудың бірыңғай автоматтандырылған жүйесі» (бұдан әрі – ББАЖ АЖ) және «Ауыл шаруашылығы жануарларын бірдейлендіру» (бұдан әрі – АШЖБ АЖ) ведомстволық ақпараттық жүйелері арқылы барлығы 11 600 мемлекеттік қызмет көрсетілді, оның ішінде:
	- «Ветеринариялық анықтама беру» бойынша – 11 272 мемлекеттік қызмет көрсетілді, оның ішінде: заңды тұлғаларға – 2 099, жеке тұлғаларға – 9 173 қызмет көрсетілді;
	- «Ветеринариялық паспорт беру» бойынша – 280 мемлекеттік қызмет көрсетілді, оның ішінде: заңды тұлғаларға – 4, жеке тұлғаларға – 276 қызмет көрсетілді.
- «Ауыл шаруашылығы жануарлары туралы мәліметтерді өзектендіру (түзету)» бойынша – 48 мемлекеттік қызмет көрсетілді, оның ішінде: заңды тұлғаларға – 36, жеке тұлғаларға – 12 қызмет көрсетілді.
	Басқарма басшысының 2025 жылғы 04 желтоқсандағы № 141 бұйрығымен бекітілген Бақылау іс-шараларының жоспарына сәйкес 2026 жылғы 3-тоқсанда «Уәлиханов ауданының ветеринариялық станциясы» ШЖҚ МКК, «Ақжар ауданының ветеринариялық станциясы» ШЖҚ МКК, «Тайынша ауданының ветеринариялық станциясы» ШЖҚ МКК-да 3 бақылау іс-шарасы өткізілді. 4 бұзушылық анықталды, олардың кейбіреулері тексеру барысында жойылды (тексеру нәтижелері туралы анықтамалардың көшірмелері қоса беріліп отыр). Ведомстволық бағынысты ұйымдардың 3 маманы тәртіптік жауаптылыққа тартылды (бұйрықтардың көшірмелері қоса беріліп отыр). Бақылау іс-шараларының қорытындысы бойынша 3 ұсыным әзірленді, 2 ұсыным орындалды.
	Есепті кезеңде көрсетілетін қызметті берушінің немесе лауазымды адамдардың қызметіне шағым түскен жоқ, мемлекеттік қызметтер көрсетуден негізсіз бас тартулар тіркелген жоқ. 
	Аудандар мен Петропавл қаласының ветеринариялық станциялары құрылған ресми интернет-ресурстарда, Facebook, Instagram желілерінде ветеринария саласында мемлекеттік қызметтер көрсету мәселелері бойынша халық арасында ақпараттық-түсіндіру жұмыстарын жандандыру үшін мемлекеттік көрсетілетін қызметтер бойынша өзекті ақпарат пен жүргізіліп жатқан жұмыс туралы мәліметті тұрақты түрде орналастырады және ішкі бақылау бойынша жүргізіліп жатқан іс-шараларды жариялайды. 
(Сілтемелер қоса беріліп отыр).
	Ветеринария саласында мемлекеттік қызметтер көрсету сапасын арттыру мақсатында, сыбайлас жемқорлық тәуекелдерін болдырмау және Басқарма мен ведомстволық бағынысты ұйымдар қызметі рейтингінің негізгі көрсеткіштеріне қол жеткізу үшін ай сайын Facebook әлеуметтік желілерінде мемлекеттік көрсетілетін қызметтер бойынша тікелей эфирде түсіндіру жұмыстары жүргізіледі.
(Сілтемелер қоса беріліп отыр).
Басқарма мен ведомстволық бағынысты ұйымдар қызметінің негізгі көрсеткіштеріне қол жеткізу үшін ветеринария саласында мемлекеттік қызметтер көрсету сапасын арттыру мәселесі бойынша Басқарманың ведомстволық бағынысты ұйымдары – Петропавл қаласы, Айыртау және Ақжар аудандарының ветеринариялық станциялары барлық рейтинг көрсеткіштері бойынша жұмыс жүргізді. (Өлшемшарттар қоса беріліп отыр).
ҚР АШМ-ға, ҚР АШМ Ветеринариялық бақылау және қадағалау комитетінің төрағасына, СҚО әкімдігінің цифрлық технологиялар басқармасына, Мемлекеттік қызмет істері агенттігінің СҚО бойынша департаментіне, «Агроөнеркәсіптік кешендегі экономикалық саясаттың талдау орталығы» ЖШС-ға ветеринария саласындағы мемлекеттік органдардың қызметін цифрландыру деңгейін арттыру және ведомстволық ақпараттық жүйелердің жұмыс істеуін жетілдіру тұрғысында техникалық шешім енгізу туралы ұсыныстар үнемі жіберіліп тұрады (хаттардың көшірмелері қоса беріліп отыр).














